กรณ์ ชี้ ถึงเวลาแก้หนี้กองทุนฟื้นฟู
กรณ์&nbsp;ระบุ ถึงเวลาเหมาะสมแก้หนี้กองทุนฟื้นฟู&nbsp;
5 มี.ค. 2553

กรณ์ ระบุ ถึงเวลาเหมาะสมแก้หนี้กองทุนฟื้นฟู  
นายกรณ์ จาติกวณิช รมว.คลัง เปิดเผยถึงแนวคิดของนายไตรรงค์ สุวรรณคีรี รองนายกรัฐมนตรี ด้านเศรษฐกิจ ที่จะเสนอให้เเบงก์ชาติรวมบัญชีเป็นเป็นบัญชีเดียว ว่า ตอนนี้เห็นว่าเป็นเวลาที่เหมาะสม ในการจัดการกับปัญหาหนี้สินของกองทุนเพื่อการฟื้นฟู ซึ่งปัจจุบันมีอยู่ 1.1 ล้านบาท โดยปัจจุบันกระทรวงการคลังจะต้องตั้งงบประมาณในการชำระดอกเบี้ยปีหนึ่งประมาณ 6.5 หมื่นล้านบาท ซึ่งขณะนี้เห็นว่า ฐานะทุนสำรองของธนาคารแห่งประเทศไทยอยู่ในระดับที่สูงมากกว่า 1.4 แสนล้านเหรียญสหรัฐ ประกอบกับต้องยอมรับว่า ภาระดอกเบี้ยที่ระดับ 6.5 หมื่นล้านบาท นั้น ยังสามารถเอาไปช่วยพัฒนาสังคมและประเทศอีกมาก จึงเห็นว่าควรจะมีการจัดการกับปัญหาดังกล่าว เเละที่ผ่านมาแบงก์ชาติไม่ได้มีท่าทีต่อต้านกับแนวคิดดังกล่าว ซึ่งปัญหานี้จะต้องมีการแก้ไขร่วมกัน 
"ผมไม่ได้บอกว่าเราจะรวมบัญชี ผมเพียงแต่บอกว่า ปัญหาอยู่ตรงนี้ แนวทางมีหลายแนวทาง แต่ต้องเอาความเข้มข้นของแต่ละปัญหามาดูว่าจะเอาแบบไหน"นายกรณ์ กล่าว
นายกรณ์ กล่าวอีกว่า เรื่องการแก้ไขกฎหมายเพื่อรวมบัญชีต้องไปดูถึงข้อดีข้อเสีย ซึ่งที่ผ่านมา ทางรองนายกฯได้หารือกับนายกรัฐมนตรีและผู้ว่าแบงก์ชาติ เพื่อศึกษาเพิ่มเติม ในการหาข้อสรุปว่าจะใช้วิธีการใดที่จะสามารถแก้ปัญหานี้ให้ชาวโลกได้เห็นศักยภาพเศรษฐกิจไทยว่ามีการฟื้นตัว ส่วนจะเลือกแนวทางไหนและวิธีการใดต้องใช้เวลา  ยังไม่สามารถหาข้อสรุปได้